Обамэ и тетыгъуэр нэпскIэ еух
Пщэдей щыщIэдзауэ Америкэм и Штат Зэгуэтхэм президентыщIэ яIэнущ. Абы ипэкIэ тета Обамэ Барак и телъхьэхэм иджыблагъэ сэлам ярихыжащ.
США-м и президенту щыту Обамэ Барак Чикагэ къалэм иужьу къыщыпсэлъащ. Абы къыщыхигъэщащ зэрытета илъэсий пIалъэм къриубыдэу хузэфIэкIахэмрэ къемыхъу-лIахэмрэ, и нэпсхэр къызэпижыхьауэ фIыщIэ яхуищIащ и къалэнхэр щигъэзащIэм сыт и лъэныкъуэкIи къыдэIэпыкъуа и щхьэгъусэмрэ бынхэмрэ. Къыщыгъупщакъым Урысейм техъущIыхьынуи, ар дунейпсо бзаджэу къилъытэу.
Обамэ и иужьрей къэпсэлъапIэр зэрымыщIэкIэ къыхихакъым: Чикагэщ ар и политикэ гъуэгуанэм щытеувар. ЗэIущIэм хэт хуейми щIыхьэфащ. Къызэхуэсахэр Iэгуауэ кIыхь-кIэ президентым IущIащ икIи зыкъомрэ зэфIэтащ. ИужькIэ «иджыри — илъэсиплIкIэ!» зэдэууэ жаIэу хуежьащ.
Америкэм и Штат Зэгуэтхэм я президентым и къэпсэлъэ-ныгъэм зэ закъуэщ ди къэралыр къызэрыщыхэщар. «Ди ныкъуэкъуэгъухэр, Урысеймрэ Китаймрэ хуэдэхэр, ди зэфIэкIхэм зэи лъэIэсыфынукъым, ди фIэщхъуныгъэхэм депцIыжрэ зи гъунэгъу цIыкIухэр зэзыпхъуэ къэрал ин дымыхъумэ», — жиIащ абы УФ-м Кърымыр зэрыхыхьэжар зэрымыфIэкъабылыр яриIуэкIыу.
Глазуновэ Любовь.
«Московский комсомолец»
